### 9.      Orientering om status på flexboligtilladelser

**Åbent**

Sagsnr.: 326-2013-35782       J.nr.: 03.01.04           Dokumentnr.:
326-2018-37918

**Sagstype**

Orientering.

**Resume og sagens baggrund**

Sagen giver en orientering om antallet af henvendelser om flexboligtilladelser
for 2017, jf. det hidtidige administrationsgrundlag (2014). Desuden orienteres
om status for januar 2018, hvor der administreres efter det nye
administrationsgrundlag godkendt af Kommunalbestyrelsen den 20. december 2017.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

En såkaldt flexboligtilladelse har afsæt i
boligreguleringsloven og indebærer, at kommunen meddeler samtykke til, at en
helårsbolig benyttes til fritidsformål og senere kan vende tilbage til
helårsbeboelse. En flexboligtilladelse følger ejendommen. Tilladelsen er
gældende fra meddelelsestidspunktet og til det tidspunkt, hvor boligen igen er
i benyttelse som helårsbolig.

I 2017 har Kalundborg Kommune modtaget 9 konkrete
ansøgninger og 67 forespørgsler om flexboligtilladelser. Til sammenligning
modtog kommunen i 2016 ni konkrete ansøgninger og 52 forespørgsler.

Administrationen har i 2017 meddelt 9 flexboligtilladelser.
Der er endvidere givet positivt tilsagn på 22 forespørgsler og negativt tilsagn
på 45.

I januar 2018 er der efter det nye administrationsgrundlag
modtaget 11 henvendelser, heraf meddelt 2 flexboligtilladelser og 9 positive
tilsagn.

Udvalget vil blive orienteret om status for 1. halvår 2018
på mødet i september 2018. Kommunalbestyrelsen besluttede endvidere, at såfremt
det i løbet af den 2-årige gyldighedsperiode opleves, at der sker en uheldig
udvikling i et område, fremlægges administrationsgrundlaget til drøftelse.

**Økonomiske konsekvenser**

Ingen.

**Bilag**

|  |  |
| --- | --- |
| Bilag - Administrationsgrundlag for flexboligtilladelser | 326-2018-54391 |